I 2017 svarede BNP pr. indbygger på Gozo i købekraftsstandarder (KKS) til 60 % af EU-28-gennemsnittet, et niveau, der er betydeligt lavere end i Malta, som omtrentligt ligger på EU-28-gennemsnittet. Fra 2000-2011 lå BNP pr. indbygger for øen Malta under EU-gennemsnittet. Forskellen begyndte at blive mindre i 2012. Til sammenligning faldt BNP pr. indbygger for Gozo relativt til EU-gennemsnittet i perioden 2000-2007. Fra 2008 blev denne nedadgående tendens standset. Regionen begyndte at nærme sig EU-gennemsnittet fra 2013, selv om det skete i et langsommere tempo end for hovedlandet.

En af de faktorer, der ligger til grund for denne udvikling, er befolkningsaldringen. Andelen af befolkningen i aldersgruppen fra 65 år, som bor på Gozo, steg med 8 procentpoint i perioden 2006-2018. Til sammenligning steg andelen med 2 procentpoint på øen Malta. Selv om de to regioner udviser betydelige tendenser til aldring, er andelen af befolkningen i den erhvervsaktive alder (15-64 år) for øen Malta generelt 2 procentpoint højere end den samme andel for øen Gozo.

I absolutte tal voksede befolkningen på Gozo med omkring 1 700 indbyggere fra 2006 til 2018. I relative tal voksede Gozos befolkning i gennemsnit med 0,4 % om året i perioden 2006-2018, sammenlignet med en vækst på 1,4 % (som gav en befolkningstilvækst på 69 000) for befolkningen på øen Malta i den samme periode, som også kan tilskrives en væsentlig stigning i migrationen fra og med 2012. Denne forskel i tilvæksten medførte et fald i den andel af den maltesiske befolkning, der boede på Gozo, fra 7,7 % i 2006 til 6,9 % i 2018.

Med hensyn til den statistiske klassifikation som en region er Malta et land, en NUTS 1-region og NUTS 2-region. På NUTS 3-niveau er Malta opdelt i to regioner: øen Malta og øerne Gozo og Comino.

Gozo er den næstvigtigste ø i den maltesiske øgruppe med hensyn til areal og befolkning. Den er beliggende 5 km nordvest for øen Malta. Øen Comino er beliggende mellem Malta og Gozo, under 1 km fra Gozo, og er næsten ubeboet. Med hensyn til arealanvendelse og arealdække dækker byområder 21 % af Gozos og Cominos areal, mens landbrug, naturområder og skov dækker 77,5 % af arealet. Til sammenligning dækker byområder en lidt større andel af arealet (23 %) på hovedøen Malta, mens industri-, handels- og transportenheder dækker 5,7 %, og landbrug, naturområder og skov dækker 66,7 %. Arealanvendelsen afspejler den højere befolkningstæthed og industrialiseringsgrad i Malta sammenlignet med Gozo og landbrugets fremtrædende rolle i Gozos økonomi.

I denne rapport vurderes den aktuelle udvikling på Gozo og udviklingen af skævheder i Malta. Der gives en vurdering på baggrund af de seneste tendenser for en række dimensioner og indikatorer, der er relevante for Gozos udvikling, dvs. demografi og arbejdsmarked, økonomisk struktur og vækst, geografi og tilgængelighed. I rapporten sammenlignes Gozo med det øvrige Malta og med andre europæiske regioner. Endelig analyseres det, hvordan samhørighedspolitikken imødekommer Gozos udviklingsbehov.

Uden at det berører de igangværende forhandlinger om den flerårige finansielle ramme for perioden 2021-2027, og i overensstemmelse med 36. erklæring fra Republikken Malta om øen Gozo, der er knyttet som bilag til traktaten om Maltas tiltrædelse af Den Europæiske Union, anmodede Maltas regering i februar 2019 Kommissionen om at forelægge Rådet en rapport om den økonomiske og sociale situation på Gozo, herunder navnlig om skævhederne mellem den sociale og økonomiske udvikling på Gozo og det øvrige Malta, og om at foreslå hensigtsmæssige foranstaltninger, der kan sikre en yderligere integration af Gozo i det indre marked.

Arbejdsstyrkens sammensætning på de to øer ligner sammensætningen af bruttoværditilvæksten: Gozo beskæftiger 4 procentpoint flere mennesker inden for landbrug og fiskeri og 3 procentpoint flere inden for byggeri og anlæg end Malta, men 7 procentpoint færre inden for finansielle tjenester, forsikringstjenester, fast ejendom og andre tjenester.

Den tætte beliggenhed mellem de to øer og hyppigheden af færgeforbindelser gør det muligt at pendle fra Gozo til Malta: En sammenligning af beskæftigelsen efter bopæl med beskæftigelsen efter arbejdssted viser, at mere end 3 500 af Gozos indbyggere faktisk arbejder på øen Malta, hvilket svarer til omkring 22 % af Gozos erhvervsaktive befolkning.

Med hensyn til den sektorielle sammensætning af bruttoværditilvæksten for de to regioner er Gozos økonomi generelt mere baseret på landbrug og fiskeri (+3 procentpoint) og bygge- og anlægssektoren (+5 procentpoint) sammenlignet med øen Malta og mindre på finansielle tjenester, forsikringstjenester, fast ejendom og andre tjenester (-4 procentpoint)

Forskellen i den relative økonomiske udvikling mellem de to øer blev større i perioden 2000-2017, hvor den steg fra 26 til 41 procentpoint. Det skal imidlertid bemærkes, at de to øers relativt tætte beliggenhed giver arbejdstagere mulighed for at pendle til øen Malta og samtidig bo på Gozo. Mere end 20 % af Gozos erhvervsaktive befolkning arbejder faktisk på øen Malta. BNP pr. indbygger måler økonomiske aktiviteter på produktionssiden og tager ikke højde for husstandsindkomsten. De gozitanske indbyggeres økonomiske velstand er derfor undervurderet i BNP pr. indbygger.

Sammenlignet med andre øregioner af samme størrelse (med hensyn til befolkning) var BNP pr. indbygger for Gozo og Comino i KKS i 2016 generelt lavere end for andre øer (med undtagelse af de græske øregioner Lesvos, Limnos, Ikaria, Samos og Chios). Gozo og Comino er imidlertid en af de få øregioner, hvor BNP pr. indbygger er steget, navnlig i perioden efter finanskrisen (2009-2016).

Gozo ligger 5,3 km fra hovedøen. Overfartstiden med færge mellem de to øer er ca. 30 minutter i roligt vejr. Som nævnt ovenfor pendler mange arbejdstagere fra Gozo til hovedøen Malta, især til hovedstaden, med de hyppige færgeforbindelser med de to øer.

Regionerne med de højeste scorer er de regioner, der har de laveste niveauer af interne forskelle: Scorerne beregnes i stigende orden for variationskoefficienten, Gini-indekset og Theil-indekset og i faldende orden for Min/Max-forholdet.

·Min/Max-forholdet: et simpelt forhold mellem BNP pr. indbygger i NUTS 3-regionen med den laveste værdi og NUTS 3-regionen med den højeste værdi inden for den samme NUTS 2-region. Af de fire målinger er denne indikator den indikator, der er mest afhængig af antallet af NUTS 3-regioner i hvert NUTS 2-område.

·Variationskoefficienten: forholdet mellem standardafvigelsen for alle NUTS 3 fra det gennemsnitlige BNP pr. indbygger for NUTS 2. Af de fire målinger er denne indikator den indikator, der er mindst afhængig af antallet af NUTS 3-regioner i den undersøgte NUTS 2-region.

Interne forskelle kan naturligvis ikke vurderes for NUTS 2-regioner uden en NUTS 3-opdeling. Målinger af regionale forskelle afhænger desuden generelt af antallet af NUTS 3-områder inden for hver NUTS 2-region.

I forbindelse med denne rapport måles de regionale forskelle inden for NUTS 2-regioner ved hjælp af BNP pr. indbygger på NUTS 3-niveau. I Maltas tilfælde er øerne Malta samt Gozo og Comino to NUTS 3-regioner, der er en del af én NUTS 2-region, som også falder sammen med landet.

2.Gennemførelse af samhørighedspolitikken på Gozo

For programmeringsperioden 2007-2013 og 2014-2020 er henholdsvis 11 % og 10 % af det samlede tilgængelige budget under EFRU, ESF og SF målrettet mod territoriale investeringer på Gozo. Dette er lidt højere end andelen af Gozos befolkning (omkring 7 %), idet hovedmålet er at mindske forskellene i forhold til Malta, som anført i kapitel 1.

De primære investeringsområder for 2007-2013 var "Investing in competitiveness and quality of life" og "Empowering people for more jobs and a better quality of life", som beløb sig til i alt 107,3 mio. EUR. For perioden 2014-2020 var der pr. 1. maj 2019 blevet udbetalt 95,6 mio. EUR.

Foranstaltninger på Gozo dækker en lang række områder, og betydelige midler investeres i bl.a. infrastrukturer såsom veje, transport, vand og vedvarende energi, affaldshåndteringsanlæg og renovering af historiske steder, navnlig "Cittadella", som har fået tildelt 12 mio. EUR i EU-støtte. Gozos fiskeindustri har også modtaget EHFF-midler til modernisering af fiskernes anlæg ved de udpegede fiskehavne Mgarr og Xlendi og anlæg af nye tilknyttede faciliteter.

Gennem 79 projekter, som beløber sig til 12,4 mio. EUR, har ESF også ydet støtte til indsatsen for at øge deltagelsen i kvalitets- og arbejdsmarkedsuddannelse, karrierevejledning, forbedring af arbejdsstyrkens beskæftigelsesegnethed og tilpasningsevne samt social inklusion af dårligt stillede grupper.

For den næste programmeringsperiode 2021-2027 beløber EU's samlede bidrag under EFRU, ESF+ og Samhørighedsfonden til hele den maltesiske øgruppe sig til 672,8 mio. EUR, et fald på 5 % sammenlignet med beløbet på 708 mio. EUR for 2014-2020. Dette afspejler de senere års vellykkede indsats for at indhente EU-gennemsnittet. Drøftelserne vedrørende investeringsprioriteterne for programmeringsperioden 2021-2027 baseres på Landerapport Malta 2019 af 27. februar 2019 og de landespecifikke henstillinger, som Rådet vedtog den 9. juli 2019. Dette foregriber ikke det vigtige spørgsmål om den andel af midlerne, der vil blive afsat til Gozo og Comino.

3.Konklusioner

Den statistiske analyse i denne rapport viser, at forskellene i BNP pr. indbygger mellem Gozo og hovedøen Malta er steget let i årenes løb. Forskellige elementer kan forklare denne udvikling. Det skal anerkendes, at øen Malta har en mere serviceorienteret økonomi end øen Gozo, som er mere afhængig af landbrug, fiskeri samt bygge- og anlægsaktiviteter. Med denne forskel i økonomisk fokus har Maltas økonomiske vækst været større end Gozos.

I de senere år har Gozo indhentet EU-gennemsnittet hurtigere end andre øregioner i EU. Dette kan skyldes de afsmittende virkninger af den tætte beliggenhed på hovedøen Malta, især pendling og stigningen i turismen i regionen.

Når Maltas økonomiske situation sammenlignes med andre overgangsregioner i EU, svarer de interne forskelle til gennemsnittet.

Det bør desuden erindres, at BNP pr. indbygger som indikator undervurderer den reelle økonomiske velfærd blandt Gozos indbyggere, især som følge af den betydelige andel af arbejdstagerne, der pendler til øen Malta.

Der er sket fremskridt med hensyn til tilgængelighed til gavn for både turismen og gozitanske arbejdstagere, der pendler til Malta. Samhørighedspolitikken har bidraget til denne succes gennem væsentlige investeringer i vej- og søtransportinfrastrukturer, energi og sundhedsfaciliteter og gennem støtte til renovering af kulturarv.





Inden for rammerne af udarbejdelsen af partnerskabsaftalen for 2021-2027 og de operationelle programmer opfordres Maltas myndigheder til at overveje de investeringer og strukturforanstaltninger, der kræves på både nationalt og gozitansk plan for at mindske forskellen i BNP pr. indbygger. Hvis Gozos indsats for at indhente Malta skal lykkes, skal der tages hensyn til Gozos særlige forhold, herunder den hurtige befolkningsaldring.